Сине көтәм, булачак ирем!

	Хөрмәтле ирләр! Сезгә гаилә үзәге белгече Гөлназ ханым мөрәҗәгать итә. Безнең үзәктә 2000гә якын кеше үзенә тиң яр эзләп теркәлгән. Шуларың күпчелек өлеше хатын-кызларны һәм гыйффәтле кызларны тәшкил итә. 	 Төрле кешеләр бар. Араларында әбиләр дә бар. Ирләре эчкән яки сөяркәләр табып, бер-ике баласы белән ташлап калдырган аналар да бар. Безнең үзәккә мөрәҗәгать иткән ханым-туташларның һәрберсенә дә татар теле белә торган чын татар ирләре кирәк. Әмма без аларның барысына да андый ирләрне табып бетерә алмыйбыз. Нидән шулай? Чөнки чын татар ирләре бик аз калды. Сан арттырып йөрүчеләр бар ул, ә сыйфатлары юк. Ирнең сыйфатсызлыгына ни керә дисезме? Эчкечелек! Эшләргә теләмәү! Әни пенсиясенә яшәү яисә бай хатын эзләү (андыйларга әби булса да ярый – барыбер)! “Зәңгәрлек”, наркомания...Боларга йөрәк авырулары аркасында вакытыннан күпкә алдарак үлүчеләр дә килеп кушыла. Шунлыктан, татар хатыннары эшчән, ир характерына ия булган, дәрте ташып торган чит милләт ирләрен үзләренә яр итеп сайларга мәҗбүрләр. Безнең ирләр икенче тапкыр өйләнгәндә янә кыз алырга омтылса, алар күп балалы хатыннан да курыкмыйлар. Безнең ирләр: “35тән соң хатыннар бала таба алмый”, -- дигән фикер йөртсә, чит милләт ирләре хатын-кыз 45-50 яшькә кадәр бала таба ала дигән фикердә. Әйтик, гарәп илләрендә 50 яшьлек хатыннарның бала табуы – гадәти күренеш. 50 яшькәчә бала табу Европада да киң таралган. Чөнки билгеле бер яшькә кадәр ирләр дә, хатыннар да үзләренә карьера ясый. Соңрак гаилә корып бала табалар.

Безнең үзәкнең төп максаты – ялгыз татар кызларына, ханымнарына чын татар ирләре табу. Егетләр, ирләр, сезгә мөрәҗәгать итәм – саф татар кызлары, мөлаем ханымнар белән танышып, гаилә корасыгыз килсә, безгә шалтыратыгыз, килегез! 

Телефон: 89509472544
  

Базар көн

	№   |  	


